|  |  |
| --- | --- |
|  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **---------------------**  **ΥΠΟΥΡΓΕΙΟ ΕΡΓΑΣΙΑΣ ΚΟΙΝΩΝΙΚΗΣ ΑΣΦΑΛΙΣΗΣ**  **& ΚΟΙΝΩΝΙΚΗΣ ΑΛΛΗΛΕΓΓΥΗΣ**  **ΕΝΙΑΙΟ ΤΑΜΕΙΟ ΕΠΙΚΟΥΡΙΚΗΣ ΑΣΦΑΛΙΣΗΣ**  **ΚΑΙ ΕΦΑΠΑΞ ΠΑΡΟΧΩΝ**  **( Ε.Τ.Ε.Α.Ε.Π. - Ν.Π.Δ.Δ. )** | **Αθήνα 8/ 06 /2018** |
|  |
| **ΠΛΗΡΟΦΟΡΙΕΣ: ΑΝΑΣΤΑΣΟΠΟΥΛΟΥ Θ.**  **ΤΗΛ: 2103676995**  **FAX: 2104111679**  **email: anastasopoulou.th@eteaep.gov.gr** |  |

**ΑΝΑΚΟΙΝΩΣΗ**

**ΘEMA: Φιλοξενία παιδιών των ασφαλισμένων του τέως Τομέα Πρόνοιας Εργατοϋπαλλήλων Μετάλλου του τέως ΤΑ.Π.Ι.Τ, σήμερα Ε.Τ.Ε.Α.Ε.Π.**

Οι εγγραφές των κατασκηνωτών θα πραγματοποιηθούν από την 11/6/2018 έως και την 14/6/2018 για την Α΄ κατασκηνωτική περίοδο και από 18/6/2018 έως 29/6/2018 για τις Β΄& Γ΄.

Οι εγγραφές θα γίνονται με ελεύθερη επιλογή των γονέων, στα κάτωθι γραφεία και ώρες από 9:00 έως 14:00 π.μ., όλες τις εργάσιμες ημέρες.

**α)** **Στην Αθήνα,** στην οδό Ακαδημίας 58 & Ιπποκράτους, στον 3ο όροφο, γραφείο 305, τηλ. 2103676898

**β)** **Στην Πάτρα**, οδός Κανακάρη 46-52, όροφος 1ος, τηλ. 2610220634

**γ)** **Στην Λιβαδειά**, οδός Δ. Παπασπύρου 11, ισόγειο τηλ. 2261020547

**δ)** **Στην Καβάλα**, οδός Δαγκλή 8 , όροφος 3οςτηλ. 2510220248

**ε)** **Στη Θεσσαλονίκη**, οδός Πτολεμαίων 10, όροφος 1ος , τηλ. 2310522130, 2310515921

**στ)** **Στην Κοζάνη**, οδός Ν. Δελιαλή 4 ( πάροδος Βενιζέλου), ισόγειο, τηλ. 2461021671

**ζ)** **Στα Ιωάννινα**, οδός Φώτη Τζαβέλα 5, 1ος όροφος, τηλ. 2651030902

**η)** **Στη Λάρισα**, οδός Ανθίμου Γαζή 3, όροφος 2ος,τηλ. 2410530801

**θ) Στο Ηράκλειο Κρήτης**, Μ. Πρεβέλης 86 - 88, 1οςόροφος, τηλ.: 2810 287476

**ι). Στο Βόλο** οδός Τάκη Οικονομάκη 41-Σπυρίδη, 2ος όροφος, τηλ. 2421026722

**Προϋποθέσεις φιλοξενίας:**

Αγόρια και κορίτσια, παιδιά ασφαλισμένων και εργαζομένων του Τομέα Πρόνοιας Εργατοϋπαλλήλων Μετάλλου του τέως ΤΑ.Π.Ι.Τ., που έχουν καταβάλει ασφαλιστικές εισφορές ή έχουν ελεγχθεί οι επιχειρήσεις που εργάζονται οι ασφαλισμένοι, για 50 ημέρες εργασίας, κατά τη διάρκεια του έτους 2017, ή ένας από τους δύο γονείς ασφαλιζόταν ως εργατοϋπάλληλος του Ταμείου Μετάλλου έως 31/12/2016 και το έτος 2017 επιδοτήθηκε ως άνεργος, από τον Ο.Α.Ε.Δ.

- Τα παιδιά που θα φιλοξενηθούν να είναι ηλικίας 6 έως 14 χρονών (γεννηθέντα από 1/1/2004 – 31/12/2012).

Τα έξοδα μεταφοράς των παιδιών στις κατασκηνώσεις, θα βαρύνουν τους γονείς των κατασκηνωτών.

**Δικαιολογητικά εγγραφής**

• Αίτηση που θα χορηγείται από τα κατά τόπους γραφεία του Ε.Τ.Ε.Α.Ε.Π.

• **Ιατρικό δελτίο που θα χορηγείται από** **τα κατά τόπους γραφεία του Ε.Τ.Ε.Α.Ε.Π , θα συμπληρώνεται από το γονέα και θα υποβάλλεται απευθείας στην κατασκήνωση και Αποδεικτικό Υγείας από ΙΚΑ ή ιδιώτη γιατρό που θα υποβάλλεται απευθείας στην κατασκήνωση.**

• Δύο πρόσφατες φωτογραφίες κατασκηνωτή (όχι φωτοτυπία).

• Πιστοποιητικό οικογενειακής κατάστασης

• Υπεύθυνη δήλωση του Ν. 1599/86 του εργοδότη για καταβολή εισφορών 50 ημερομισθίων στον Τομέα Προνοίας Εργατοϋπαλλήλων Μετάλλου για το έτος 2017 ή μηχανογραφημένα ατομικά δελτία εισφορών του Τομέα Προνοίας Εργατοϋπαλλήλων Μετάλλου για το έτος 2017 ή ΠΕΕ για αντίστοιχα ημερομίσθια ή ένας από τους δύο γονείς ασφαλιζόταν ως εργατοϋπάλληλος του Ταμείου Μετάλλου έως 31/12/2016 και το έτος 2017 επιδοτήθηκε ως άνεργος, από τον Ο.Α.Ε.Δ.

• Η κάρτα κατασκηνωτού και η υπεύθυνη δήλωση προσέλευσης που θα χορηγείται μαζί με την αίτηση, θα συμπληρώνεται από τον κηδεμόνα (μόνο τα στοιχεία της κάρτας κατασκηνωτού) και θα παραδίδεται στα κατά τόπους γραφεία του Ε.Τ.Ε.Α.Ε.Π.

Η συμμετοχή των παιδιών στα προγράμματα των κατασκηνώσεων *τελεί υπό την αίρεση* *της θετικής έκβασης του ελέγχου νομιμότητας από το Ελεγκτικό Συνέδριο.*

ΑΠΟ ΤΟ ΤΑΜΕΙΟ